Leoni počeo da gradi fabriku u Kraljevu

* 5000 novih radnih mesta do 2023. godine
* Leoni fabrika će biti prva nova fabrika sagrađena u Kraljevu u poslednjih 30 godina
* Leoni nastavlja da doprinosi rastu životnog standarda i smanjenju stope nezaposlenosti u područjima gde posluje

Kraljevo, Srbija, 11. oktobar, 2018 – Leoni, globalni proizvođač rešenja za prenos energije i podataka u automobilskoj i drugim industrijama gradi svoju četvrtu fabriku u Srbiji, u Kraljevu. Nova fabrika će biti ne samo najveća od svih Leoni fabrika u Srbiji, već će kada bude radila punim kapacitetom, do kraja 2023. godine, imati i najveći broj zaposlenih, do 5.000.

U fabrici u Kraljevu proizvodiće se kablovski setovi za jednog od svetskih proizvođača premium automobila, Mercedes Benz. Leoni će u izgradnju i opremanje fabrike uložiti 60 miliona evra. Do kraja ove godine, biće završeno prvih 6.500 kvadratnih metara i zaposleno 150 ljudi. Do kraja januara naredne godine, u fabrici će početi test proizvodnja. Ceo objekat ukupne površine veće od 60 hiljada kvadratnih metara, od čega će proizvodni deo zauzimati 45 hiljada kvadratnih metara, biće završen u prvom kvartalu 2020. godine. Fabrika Leoni će biti prva nova fabrika izgrađena u Kraljevu u poslednih 30 godina što bi trebalo da značajno doprinese smanjenju nezaposlenosti u tom kraju.

"Investicija Leonija u ovu novu fabriku je pozitivan znak kako daljeg širenja naše kompanije tako i daljeg razvoja srpske ekonomije. Uveren sam da će ovaj velilki projekat doneti dobro svima. Početak izgradnje nove fabrike je vrlo poseban trenutak, jer vidite kako se nešto novo stvara. U našem slučaju, polako se već vidi oblik fabrike koja će imati veliku proizvodnju. Ovo će biti mesto gde će se praviti proizvodi visokog kvaliteta”, izjavio je Martin Štutem, član Borda direktora Leoni Grupe i direktor Leoni Divizije kablovskih sistema na ceremoniji povodom početka radova na izgradnji fabrike u Kraljevu.

 “Imajući u vidu budući rast zajedno sa tri već postojeće fabrike, Leoni će postati najveći poslodavac u industrijskom sektoru u Srbiji. Ono što je još važnije od toga je da želimo da budemo najbolji poslodavac. To nije lak cilj, ali mi u timu Leonija u Srbiji svakodnevno radimo na tome da budemo sve bolji, iz dana u dan. Dobri radni uslovi, praktična i teorijska uvodna obuka, najbolje radno okruženje, fer odnos i otvorena komunikacija su kvaliteti koji čine Leoni interesantnim i atraktivnim poslodavcem”, izjavio je tom prilikom Klemens Saks, generalni direktor Leoni Srbija.

Ceremoniji obeležavanja početka radova na izgradnji fabrike u Kraljevu prisustvovali su predsednik Republike Srbije, Aleksandar Vučić, ambasador Savezne Republike Nemačke u Srbiji, Tomas Šib i gradonačelnik Kraljeva, Predrag Terzić.

O Leoni Grupi

Leoni je globalni proizvođač rešenja za prenos energije i podataka u automobilskoj i drugim industrijama. Proizvodni lanac obuhvata žice, optička vlakna, standardizovane kablove, specijalne kablove i kablovske sisteme kao i inteligentne proizvode i pametne usluge. Kao partner u inovacijama i snabdevač rešenjima, Leoni pruža podršku svojim kupcima kroz izraženi razvoj i poznavanje sistema. Grupa zapošljava više od 88.000 ljudi u 31 zemlji sveta i u 2017. godini, ostvarila je konsolidovan prihod od prodaje od 4,9 milijardi evra.

Leoni je prisutan u Srbiji od 2009. godine, kada je otvorio svoju prvu fabriku, u Prokuplju. 2014. godine, otvorena je fabrika u Malošištu a 2017.godine fabrika u Nišu. Sve fabrike proizvode kablovske setove za svetske proizvođače premium automobila. Trenutno, Leoni u Srbiji zapošljava više od 6 hiljada ljudi a kada četvrta fabrika, u Kraljevu bude dostigla svoj pun kapacitet, Leoni će biti najveći poslodavac u industrijskom sektoru u zemlji, sa više od 10 hiljada zaposlenih.

**Kontakt za medije u Srbiji: Kontakt za medije:**

Anica Divac Sven Schmidt

Specijalista za komunikacije Corporate Public & Media Relations

LEONI Wiring Systems Southeast d.o.o. LEONI AG

Phone +381 27 319 117 Phone +49 911 2023-323

Fax +381 27 319 499 Fax +49 911 2023-231

E-mail Anica.divac@leoni.com E-mail presse@leoni.com